Publication: Magyar Közlöny
Issue: MK-2010-177 (Year: 2010, Number: 177)
Era: contemporary
Section: Az illetékekrõl szóló 1990. évi XCIII. törvény (a továbbiakban: Itv.) 5. § (3)–(4) bekezdései helyébe a következõ
Paragraph Index: 1574

129. § Az Itv. 17. §-ának (2) bekezdése helyébe a következõ rendelkezés lép: „(2a) Az (1) bekezdés b) pontjában említett lakóház felépítését a lakóházépítésre meghatározott 4 éves határidõ (a továbbiakban e bekezdés alkalmazásában: határidõ) lejártát megelõzõen kiadott használatba vételi engedély igazolja, feltéve, ha az utóbb változatlan tartalommal – ide nem értve a kijavítással érintett részeket – jogerõre emelkedik. Az igazolás kiadása érdekében a határidõ elteltét követõ 15 napon belül az állami adóhatóság megkeresi az ingatlan fekvése szerint illetékes építésügyi hatóságot. Ha a határidõ lejártáig az építésügyi hatóság a vagyonszerzõ nevére használatba vételi engedélyt adott ki, amely még nem emelkedett jogerõre, az építésügyi hatóság errõl a tényrõl tájékoztatja, majd a használatba vételi engedély kiadására irányuló hatósági eljárás jogerõs befejezésérõl külön értesíti az állami adóhatóságot. Egyidejûleg közli, hogy a jogerõs használatbavételi engedély – a kijavítással érintett részeket figyelmen kívül hagyva – tartalmában megegyezik-e a határidõ lejárta elõtt kiadott használatbavételi engedéllyel. Amennyiben az építésügyi hatóság igazolása szerint a lakóházra a vagyonszerzõ nevére szóló, a határidõ leteltét megelõzõen kiadott használatbavételi engedély változatlan tartalommal – ide nem értve a kijavítással érintett részeket – jogerõre emelkedett, az állami adóhatóság a megállapított, de a megfizetés tekintetében felfüggesztett illetéket törli. Törli az állami adóhatóság az illetéket akkor is, ha a határidõn belül a vagyonszerzõ a nevére szóló jogerõs használatbavételi engedéllyel igazolja a lakóház felépítését. (2b) Amennyiben a vagyonszerzõ több telket kapott ajándékba, és mindegyik esetében vállalta lakóház felépítését, majd a telkeket utóbb egyesíttette, az illetéket az adóhatóság akkor törli, ha az új telek esetén a felépített lakóházban a lakás(ok) hasznos alapterülete eléri a településrendezési tervben meghatározott maximális beépíthetõség legalább 10%-át. Ellenkezõ esetben valamennyi telek után meg kell fizetni az illetéket és a késedelmi pótlék összegét is. Ha a vagyonszerzõ a megszerzett telket utóbb megosztja, az adóhatóság a felfüggesztett illetékbõl csak azt az illetéket törli, amely arra a megosztás során létrejött telekre esik, amelyen a lakóház felépült, feltéve, hogy a felépített lakóházban a lakás(ok) hasznos alapterülete eléri a településrendezési tervben meghatározott maximális beépíthetõség legalább 10%-át. Az illeték fennmaradó részét késedelmi pótlékkal növelt összegben kell megfizetni. (2c) Ha a maximális beépíthetõség az illetékkötelezettség keletkezésének idõpontjában és a használatbavételi engedély kiadásának idõpontjában eltérõ, a kettõ közül a vagyonszerzõre összességében kedvezõbbet kell figyelembe venni. (2d) Ha a lakóház felépítésére nyitva álló határidõn belül a vagyonszerzõ gazdálkodó szervezet átalakul, a lakóház felépítésére az ingatlant megszerzõ jogutód köteles.”

Source: https://magyarkozlony.hu/hivatalos-lapok/505f769762987917ba623683c557e119807824d0/dokumentumok/87a135c5f5eb7f47263836b2acd6b15d2d8dc2ed/letoltes